Ingredjenti Sider ta' tiġieġa mdaqqsa 5 zalzetti Malti 50g tadam imqadded 2 bottijiet tadam imqaxxar 2 bottijiet double cream (280ml-il wieħed) 4 sinniet tewm 2 kuċċarini trab turmerik 2 kuċċarini tandoori masala 1 kuċċarini chili jaħraq 2 kuċċarini stragun ( tarragon ) 2 kuċċarini ħwawar imħallta ( Italian mix ) 1 mgħarrfa żejt taż-żebbuġ 600g għaġin fettucine jew bavette bżar iswed melħ Metodu Step 1 Qatta' s-sider tat-tiġieġa fi kwadri (bejn wieħed u ieħor 2cm) u ibda qallija f'mgħarrfa żejt taż-żebbuġ Step 2 Filwaqt, neħħi l-ġilda minn fuq iz-zalzett Malti u qattgħu roti roti – ipprova tħallihx jinqasam ħafna però mhux daqshekk important għax waqt li qed isir, jiddiżintegra xi ftit jew wisq. Kif tlesti ixħet iz-zalzett imqatta' mat-tiġieġa u ħallat kollox flimkien Step 3 Kompli qalli kollox sakemm it-tiġieġ u z-zalzett jieħdu ftit kulur Step 4 Qatta' t-tadam imqadded u t-tewm f'biċċiet żgħar u ixħet u ħallat kollox Step 5 It-tadam tal-bott ikun immerraq – għandha bżonn nifirdu t-tadam mill-meraq u nqattgħu it-tadam f'biċċiet imdaqqsa. Personalment nuża idi stess biex naqleb il-meraq barra waqt li nżomm it-tadam fil-bott. Tista' tifred il-meraq dirett fuq it-taġen fejn qed tqalli t-tiġieġa u l-kumplament, jew itfa' f'kontenitur imbagħad ferra l-meraq fit-taġen. L-importanti li tħaffef biżżejjed biex it-tewm u t-tadam imqadded ma jinħarqux jew jitqarqċu Step 6 Itfa' t-tadam tal-bott imqatta' u d-double cream u ħallat Step 7 Żid il-ħwawar. Ħallat Step 8 Żid melħ u bżar skond il-gosti tiegħek Step 9 Minħabba li din iz-zalza fiha t-tiġieġ u z-zalzett Malti, nissuġġerilek li tħalli kollox itektek fuq nar baxx u itfa' l-għaġin f'ilma jagħli kif tkun lestejt iz-zalza. Dan sabiex bejn it-tmin jew għaxar minuti li l-għaġin jieħu biex isir, it-togħma ta' l-ingredjenti toħroġ kif ukoll tkun ċert/a li qtilt ħafna mill-mikrobi li jiġu mat-tiġieġ u l-majjal fiz-zalzett. Step 10 Kif l-għaġin isir, saffih u ħallat kollox sew maz-zalza.